| Bilurico maculado |
| --- |
| Bilurico maculado.
Son do bilurico maculado. |
| Estado de conservación |
| Pouco preocupante (LC)Pouco preocupante |
| Clasificación científica |
| 

|  |  |
| --- | --- |
| Reino: | Animalia |
| Filo: | Chordata |
| Clase: | Aves |
| Orde: | Charadriiformes |
| Familia: | Scolopacidae |
| Xénero: | *Actitis* |
| Especie: | ***A. macularius*** |

 |
| Nome binomial |
| '**Actitis macularius'**(Linnaeus, 1766) |
| Sinonimia |
| *Tringa macularia* (Linnaeus, 1766)
*Actitis macularia* orth. err. |

O **bilurico maculado** *(Actitis macularius)* é unha ave de ribeira que cría en Norteamérica. Aparece esporadicamente como divagante en Europa. Co bilurico bailón, especie europea moi próxima coa que pode hibridar nas ocasións excepcionais nas que individuos illados dunha especie se atopan cos da outra, forma o xénero *Actitis*.

Nome científico
---------------

O seu nome científico orixinal era *Tringa macularia*. Cando se lle mudou o xénero a *Actitis*, algúns autores conservaron o adxectivo na súa forma feminina (*Actitis macularia*), sen ter en conta que o correcto sería co xénero masculino de *Actitis*, polo que o correcto sería *Actitis macularius*. Outros autores incluíron a especie nos xéneros *Tringoides*, *Totanus*, e mesmo *Actites* ou *Aetitis* (orth. errs.).

Descrición
----------

Os adultos teñen as patas, máis axiña curtas, de cor amarelada e o bico laranxa coa punta negra. O corpo é castaño pola parte superior e branco con manchas negras por embaixo. Os exemplares adultos fora da época de cría non teñen manchas negras na parte inferior, e son moi semellantes ós do bilurico bailón, dos que se diferencian polo debuxo das alas, visible cando voan, que é menos definido, e pola cor das patas, que na especie europea son.
As especies do xénero *Acititis* teñen un xeito característico de voar, a pouca distancia da tona da auga.

Distribución
------------

Á súa zona de cría está situada en zonas preto de augas doces na maior parte do Canadá e nos Estados Unidos. Pasan o inverno no sur dos estados Unidos e en Suramérica. Coma a especie irmá non son aves gregarias e é raro velos formar grandes bandos.

Costumes
--------

Os biluricos maculados aliméntanse na auga ou na terra, localizando as presas pola vista e apañándoas co bico. Comen insectos (que en ocasións capturan en voo), pequenos crustáceos e outros invertebrados. Mentres se alimentan poden identificarse polos seus movementos característicos da cabeza, unha especie de reverencias, e polo aspecto bailópn do corpo.

As femias poden aparellarse con máis dun macho, ocupándose estes da incubación dos ovos.

Galería de imaxes
-----------------

* Bilurico maculadoBilurico maculado
* Bilurico maculado con plumaxe invernalBilurico maculado con plumaxe invernal
* Museum specimenMuseum specimen

Notas
-----

1. ↑  BirdLife International (2012). "*Actitis macularius*". *Lista Vermella de especies ameazadas. Versión 2013.2* (en inglés). Unión Internacional para a Conservación da Natureza. Consultado o 26 November 2013.
2. ↑  Penas Patiño, Xosé M.; Pedreira López, Carlos (setembro de 2004). *Guía das aves de Galicia*. Ilustrado por Calros Silvar (2ª ed.). A Coruña: Baía Edicións. ISBN 84-96128-69-5.
3. ↑  *Systema naturae* p. 249 nº 7 (1766) de Carl von Linné
4. ↑  *Reports of explorations and surveys...* (1853) Baird & Henry (U.S. War Dept.) p. 244

Véxase tamén
------------

### Ligazóns externas

* O bilurico maculado na "lista vermella de especies ameazadas" da IUCN
* Información sobre a especie Arquivado 14 de marzo de 2008 en Wayback Machine. (inglés)
* Información e fotos (inglés)

|  |  |
| --- | --- |
| Control de autoridades | 
* Wd: Q389691
* EBID: ID

 |

|  |  |
| --- | --- |
| Identificadores taxonómicos | 
* ADW: Actitis\_macularius
* Avibase: 0D88C072E71FE4B8
* BirdLife: 22693277
* Dyntaxa: 205643
* eBird: sposan
* FE: 96857
* Fossilworks: 368015
* GBIF: 2481798
* GNAB: spotted-sandpiper
* IBC: ID
* iNaturalist: 72458
* IRMNG: 11860653
* ITIS: 726049
* IUCN: 22693277
* NBN: NHMSYS0021053543
* NCBI: 190659
* SeaLifeBase: 152256
* Soortenregister: 139289
* TAXREF: 459460
* WoRMS: 159081
* Xeno-canto: Actitis-macularius

 |

|  |  |
| --- | --- |
| Identificadores | 
* UMLS: C1213576

 |